# Lluís Cortés Cava

Lluís Cortés Cava (Lleida, 8 d'octubre de 1986) és un exfutbolista i entrenador de futbol català. És l'actual seleccionador d'Ucraïna.
Nascut al municipi català de Lleida (Segrià, Lleida), va iniciar-se al Futbol Club Barcelona el 2017 com a analista i posteriorment va formar part de l'equip tècnic del Barça femení. Posteriorment va reemplaçar Fran Sánchez com a entrenador del primer equip. També ha estat entrenador de les seleccions catalanes femenines sub-18, sub-16 i sub-12 així com de la selecció absoluta entre 2014 i 2018.
El 16 de maig de 2021 va guanyar la Lliga de Campions com a entrenador de l'equip femení del FC Barcelona. Aquella temporada també havia guanyat la lliga i posteriorment van aconseguir la Copa de la Reina, aconseguint el primer triplet del club a la categoria i el de qualsevol equip de la lliga.
És llicenciat en Ciència de l'Esport i en Publicitat i Relacions públiques.

## Carrera
### Jugador

Lluís Cortés va jugar a l'UE Lleida des que tenia 3 anys; va jugar a la segona divisió espanyola, del 2004 al 2005. Després va jugar a diversos clubs de la divisió inferior (Atlético Monzón, CF Balaguer, UE Tàrrega, CD Binèfar i FC Alcarrás) abans d'acabar la seva carrera el 2011.

### Entrenador

Cortés va ser entrenador dels equips juvenils de la UE Lleida i entrenador ajudant de l'equip femení del club entre 2002 i 2005. Després va ser entrenador de l'equip cadet del CF Balaguer del 2005 al 2006 i entrenador dels porters de la UE Lleida del 2008 al 2009.
Va ser entrenador d'equips femenins de Catalunya menors de 12 anys del 2011 al 2012, menors de 16 anys del 2012 al 2013 i menors de 18 anys del 2013 al 2017, així com a entrenador ajudant de la selecció femenina sènior de 2013 a 2018. També va ser entrenador de la selecció masculina de Catalunya Sub-16.
Es va unir al Barça femení com a analista l'estiu del 2017 i va ser entrenador ajudant de l'equip femení del 2018 al 2019.
El gener de 2019 va substituir Fran Sánchez com a entrenador principal de l'equip femení del FC Barcelona. Després de la final de la Lliga de Campions perduda contra l'Olympique de Lió el 2019, va guanyar el Campionat de Primera Divisió espanyol i la primera edició de la Supercopa d'Espanya. Com a resultat d'aquestes actuacions, va rebre el premi al millor entrenador de l'any als premis Marca.
El 2021, el FC Barcelona guanya la final de la Copa de la Reina 2020, que s'havia ajornat a causa de la pandèmia de COVID-19.
El seu equip va revalidar el Campionat de lliga i per primera vegada en la seva història va guanyar la Lliga de Campions, amb una final guanyada per 4-0 contra Chelsea. També va guanyar la Copa de la Reina, aconseguint així el primer triplet de la secció. Tot i haver renovat el maig el seu contracte, a final de temporada, després que les futbolistes expressessin a la directiva el seu descontentament amb ell, va comunicar la seva decisió de deixar l'equip després «d'una temporada de moltíssim desgast tant físic com emocional» i per «falta d'energia». Com a primer entrenador va guanyar 92 partits, en va empatar 4 i en va perdre 7, amb un balanç de 397 gols a favor i 53 en contra.
El 14 de novembre, el president de l'Associació de Futbol d'Ucraïna, Andriy Pavelko, va anunciar el nomenament de Cortés com a entrenador principal de la Selecció femenina d'Ucraïna.

## Palmarès
### FC Barcelona

* Lliga de Campions (1) :
* Campió : 2020-2021.
* Finalista : 2018-19.
* Lliga espanyola (2) :
* Campió : 2019-20 i 2020-21.
* Subcampió : 2018-19.
* Copa de la Reina (1) :
* Campió : 2019-20 i 2020-21.
* Supercopa (1) :
* Campió : 2020.
* Copa Catalunya (2) :
* Campió : 2018-19 i 2019-20.

## Referències

* 1 2 «Lluís Cortés» (en anglès). [Consulta: 18 maig 2019].
* ↑ Sport. «Lluís Cortés: “Ojalá pueda quedarme en el Barça muchos años”» (en castellà), 27-01-2019. [Consulta: 18 maig 2019].
* ↑ «Cortés, Lluís Cortés Cava - Footballer» (en anglès). BD Futbol. [Consulta: 18 abril 2022].
* 1 2 3 «Sobre Lluís Cortés» (en castellà). lluiscortes.es. [Consulta: 25 juny 2021].
* 1 2 3 «CV Lluís Cortés» (en castellà). lluiscortes.es. [Consulta: 25 juny 2021].
* 1 2 Batalla, Jordi. «Lluís Cortés, el artífice de un Barça histórico» (en castellà). mundodeportivo.com, 16-05-2021. [Consulta: 25 juny 2021].
* ↑ Villarrubia, Begoña. «El Barça presenta a Lluís Cortés como nuevo entrenador del Femenino» (en castellà). mundodeportivo.com, 09-01-2019. [Consulta: 25 juny 2021].
* ↑ «El Barça se proclama campeón de la Liga femenina 2019-20» (en castellà). lavanguardia.com, 08-05-2020. [Consulta: 25 juny 2020].
* ↑ «Real Sociedad women bemoan gulf in class after 10-1 thrashing by Barcelona» (en anglès). theguardian.com, 09-02-2020. [Consulta: 25 juny 2021].
* ↑ Menayo, David. «Lluís Cortés, el guía versado que capitanea al Barcelona» (en castellà). marca.com, 01-12-2020. [Consulta: 25 juny 2021].
* ↑ Cristina M. Blanco De Miguel. «El Barcelona se proclama campeón de su séptima Copa de la Reina tras vencer al EDF Logroño» (en castellà). cadenaser.com, 13-02-2021. Arxivat de l'original el 17 de maig 2021. [Consulta: 25 juny 2021].
* ↑ «Triplet històric del Barça de Lluís Cortés». Balaguer.TV, 30-05-2021. [Consulta: 27 juny 2021].
* ↑ Bertran, David. «El tècnic Lluís Cortés renova amb el FC Barcelona». BTV, 04-05-2021. [Consulta: 27 juny 2021].
* ↑ Frieros, Toni; Soria, Miki «La plantilla del Barça femenino ha pedido el adiós de Lluís Cortés» (en castellà). Sport, 18-06-2021 [Consulta: 27 juny 2021].
* ↑ «Lluís Cortés comunica la decisió de deixar l'equip». FC Barcelona, 27-06-2021. [Consulta: 27 juny 2021].
* ↑ «Женскую сборную Украины будет тренировать наставник Барселоны» (en rus). СПОРТ.UA. [Consulta: 9 gener 2022].
* ↑ Bertran, Damian. «Lluís Cortés entrenarà la selecció d'Ucraïna». betevé, 15-11-2021. [Consulta: 9 gener 2022].
* ↑ «El Barça Femení suma el 18è triplet de la història blaugrana». fcbarcelona.cat. [Consulta: 25 juny 2021].

## Enllaços externs

* Lloc oficial (castellà)
* Lluis Cortés a footballbase.eu (castellà)